CELEX: 32013D0092
Language: lt
Date: 1361145600000
Title: 2013/92/ES: 2013 m. vasario 18 d. Komisijos įgyvendinimo sprendimas dėl Kinijos kilmės nurodytoms prekėms vežti faktiškai naudojamos medinės pakavimo medžiagos priežiūros, augalų sveikatos tikrinimo ir kitų priemonių (pranešta dokumentu Nr. C(2013) 789)

20.2.2013   
            
            
               LT
            
            
               Europos Sąjungos oficialusis leidinys
            
            
               L 47/74
            
         KOMISIJOS ĮGYVENDINIMO SPRENDIMAS
   2013 m. vasario 18 d.
   dėl Kinijos kilmės nurodytoms prekėms vežti faktiškai naudojamos medinės pakavimo medžiagos priežiūros, augalų sveikatos tikrinimo ir kitų priemonių
   (pranešta dokumentu Nr. C(2013) 789)
   (2013/92/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2000 m. gegužės 8 d. Tarybos direktyvą 2000/29/EB dėl apsaugos priemonių nuo augalams arba augaliniams produktams kenksmingų organizmų įvežimo į Bendriją ir išplitimo joje (1), ypač į jos 16 straipsnio 3 dalies trečią sakinį,
   kadangi:
   
               (1)
            
            
               medinė pakavimo medžiaga, faktiškai naudojama įvairiems objektams vežti į Sąjungą, turi atitikti Direktyvos 2000/29/EB IV priedo A dalies I skirsnio 2–8 punktus;
            
         
               (2)
            
            
               neseniai valstybių narių atlikti augalų sveikatos patikrinimai parodė, kad tam tikroms Kinijos kilmės prekėms vežti naudojama medinė pakavimo medžiaga buvo užkrėsta kenksmingais organizmais, visų pirma Anoplophora glabripennis (Motschulsky), o tai lėmė šių organizmų protrūkį Austrijoje, Jungtinėje Karalystėje, Nyderlanduose, Prancūzijoje, Vokietijoje ir Italijoje;
            
         
               (3)
            
            
               todėl tų prekių medinei pakavimo medžiagai turėtų būti taikoma Direktyvos 2000/29/EB 13 straipsnio 1 dalyje nurodyta priežiūra, tos direktyvos 13a straipsnio 1 dalies b punkto iii papunktyje nurodyti augalų sveikatos patikrinimai ir tinkamais atvejais tos direktyvos 13c straipsnio 7 dalyje nurodytos priemonės. Apie šių augalų sveikatos patikrinimų rezultatus turėtų būti pranešama Komisijai;
            
         
               (4)
            
            
               remiantis Komisijai praneštais rezultatais, iki 2014 m. gegužės 31 d. turėtų būti atlikta peržiūra, siekiant įvertinti šio sprendimo veiksmingumą ir fitosanitarinį pavojų, kurį Sąjungai kelia tam tikroms Kinijos kilmės prekėms vežti naudojamos medinės pakavimo medžiagos importas;
            
         
               (5)
            
            
               šis sprendimas turėtų būti taikomas iki 2015 m. kovo 31 d.;
            
         
               (6)
            
            
               šiame sprendime nustatytos priemonės atitinka Augalų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Apibrėžtys
   Šiame sprendime vartojamų terminų apibrėžtys:
   a)   medinė pakavimo medžiaga– mediena ar medienos gaminiai, naudojami prekėms sutvirtinti, apsaugoti arba gabenti: pakavimo dėklai, dėžutės, apkalos, statinės ir panaši tara, padėklai, dėžių padėklai ir kiti krovimo skydai, padėklų apvadai ir paklotai po kroviniu, faktiškai naudojami gabenant visų rūšių objektus; šis terminas neapima perdirbtos medienos, pagamintos apdorojant klijais, karščiu, slėgiu arba jų deriniu, ir tik iš medienos pagamintos pakavimo medžiagos, kurios storis ne didesnis kaip 6 mm;
   b)   nurodytos prekės– naudojant I priede išvardytus Kombinuotosios nomenklatūros kodus į Sąjungą importuotos Kinijos kilmės prekės, atitinkančios Tarybos reglamento (EEB) Nr. 2658/87 (2) I priede išdėstytus aprašymus;
   c)   siunta– prekių kiekis, kuriam taikomas vienas muitinio ar kitokio įforminimo dokumentas.
   2 straipsnis
   Priežiūra
   1.   Kiekvienos nurodytų prekių siuntos medinei pakavimo medžiagai taikoma muitinės priežiūra pagal Tarybos reglamento (EEB) Nr. 2913/92 (3) 37 straipsnio 1 dalį ir atsakingų oficialių institucijų priežiūra, kaip nurodyta Direktyvos 2000/29/EB 13 straipsnio 1 dalyje. Nurodytoms prekėms taikoma tik viena iš muitinės procedūrų, kaip nurodyta Reglamento (EEB) Nr. 2913/92 4 straipsnio 16 dalies a, d, e, f ir g punktuose, jeigu baigti 3 straipsnyje nurodyti formalumai.
   2.   Atsakingos oficialios institucijos gali reikalauti, kad oro uostų administracija, uostų administracija arba importuotojai ar operatoriai tarpusavio sutarimu, vos sužinoję apie artėjantį nurodytų prekių atvežimą, pateiktų išankstinį pranešimą apie jas įvežimo muitinės įstaigai arba įvežimo punkto oficialiai institucijai.
   3 straipsnis
   Augalų sveikatos patikrinimai
   Nurodytų prekių siuntų medinei pakavimo medžiagai šio sprendimo I priede nurodytu minimaliu dažnumu taikomi Direktyvos 2000/29/EB 13a straipsnio 1 dalies b punkto iii papunktyje nustatyti augalų sveikatos patikrinimai, siekiant patvirtinti, kad medinė pakavimo medžiaga atitinka Direktyvos 2000/29/EB IV priedo A dalies I skirsnio 2 ir 8 punktuose išdėstytus reikalavimus.
   Augalų sveikatos patikrinimai atliekami įvežimo į Sąjungą punkte arba paskirties vietoje, nustatytoje pagal Komisijos direktyvą 2004/103/EB (4), kuri taikoma mutatis mutandis.
   4 straipsnis
   Priemonės, jeigu nesilaikoma reikalavimų
   Jeigu 3 straipsnyje nurodyti augalų sveikatos patikrinimai parodo, kad nesilaikoma Direktyvos 2000/29/EB IV skyriaus A dalies I skirsnio 2 ir 8 punktų arba medinė pakavimo medžiaga užkrėsta tos direktyvos I priedo A dalyje nurodytais kenksmingais organizmais, atitinkama valstybė narė reikalavimų neatitinkančiai medinei pakavimo medžiagai nedelsiant pritaiko vieną iš tos direktyvos 13c straipsnio 7 dalyje nurodytų priemonių.
   5 straipsnis
   Ataskaitų teikimas
   Nepažeidžiant Komisijos direktyvos 94/3/EB (5), valstybės narės praneša Komisijai apie augalų sveikatos patikrinimų, atliktų pagal šio sprendimo 2 ir 3 straipsnius, skaičių ir rezultatus, naudodamos II priede pateiktą šabloną: iki 2013 m. spalio 31 d. – apie 2013 m. balandžio 1 d.–2013 m. rugsėjo 30 d. patikrinimus, iki 2014 m. balandžio 30 d. – apie 2013 m. spalio 1 d.–2014 m. kovo 31 d. patikrinimus, iki 2014 m. spalio 31 d. – apie 2014 m. balandžio 1 d.–2014 m. rugsėjo 30 d. patikrinimus ir iki 2015 m. balandžio 30 d. – apie 2014 m. spalio 1 d.–2015 m. kovo 31 d. patikrinimus.
   6 straipsnis
   Peržiūra
   Šis sprendimas peržiūrimas iki 2014 m. gegužės 31 d.
   7 straipsnis
   Įsigaliojimas ir taikymo pabaiga
   Šis sprendimas įsigalioja 2013 m. balandžio 1 d.
   Jis taikomas iki 2015 m. kovo 31 d.
   8 straipsnis
   Adresatai
   Šis sprendimas skirtas valstybėms narėms.
   
      Priimta Briuselyje 2013 m. vasario 18 d.
      
         
            Komisijos vardu
         
         Tonio BORG
         
            Komisijos narys
         
      
   
   
      (1)  OL L 169, 2000 7 10, p. 1.
   
      (2)  OL L 256, 1987 9 7, p. 1.
   
      (3)  OL L 302, 1992 10 19, p. 1.
   
      (4)  OL L 313, 2004 10 12, p. 16.
   
      (5)  OL L 32, 1994 2 5, p. 37.
   
      I PRIEDAS
      
         NURODYTOS PREKĖS
      
      
                  Kombinuotosios nomenklatūros kodas
               
               
                  Aprašymas
               
               
                  Augalų sveikatos patikrinimų dažnumas (%)
               
            
                  2514 00 00
               
               
                  Skalūnai, grubiai aplyginti ar neaplyginti arba tik suskaldyti arba nesuskaldyti pjaunant arba kitu būdu į stačiakampius (įskaitant kvadratinius) blokus arba plokštes
               
               
                  90
               
            
                  2515
               
               
                  Marmuras, travertinas, ekausinas ir kiti paminklams ar statybai skirti kalkakmeniai, kurių savitasis sunkis ne mažesnis kaip 2,5, ir alebastras, grubiai aplygintas ar neaplygintas arba tik suskaldytas arba nesuskaldytas pjaunant arba kitu būdu į stačiakampius (įskaitant kvadratinius) blokus arba plokštes
               
               
                  90
               
            
                  2516
               
               
                  Granitas, porfyras, bazaltas, smiltainis ir kiti paminklams ar statybai skirti akmenys, grubiai aplyginti ar neaplyginti arba tik suskaldyti arba nesuskaldyti pjaunant arba kitu būdu į stačiakampius (įskaitant kvadratinius) blokus arba plokštes
               
               
                  90
               
            
                  6801 00 00
               
               
                  Tašyti akmenys, apvadų (bordiūrų) akmenys ir šaligatvio arba grindinio plokštės iš gamtinių akmenų (išskyrus skalūnus)
               
               
                  15
               
            
                  6802
               
               
                  Apdoroti paminkliniai arba statybiniai akmenys (išskyrus skalūnus) ir jų dirbiniai, išskyrus prekes, priskiriamas prie 6801 (klasifikacinės) pozicijos; mozaikos kubeliai ir panašūs dirbiniai iš gamtinių akmenų (įskaitant skalūnus), pritvirtinti arba nepritvirtinti prie pagrindo; dirbtinai nudažytos gamtinių akmenų (įskaitant skalūnus) granulės, trupiniai ir milteliai
               
               
                  15
               
            
   
      II PRIEDAS
      
         ATASKAITOS ŠABLONAS
      
      
                  
                     Ataskaita apie kiekvienos Kinijos kilmės nurodytų prekių siuntos medinės pakavimo medžiagos importo fitosanitarinį patikrinimą
                  
               
            
                  
                     Ataskaitinis laikotarpis:
                  
               
            
                  
                     Ataskaitą teikianti valstybė narė:
                  
               
            
                  
                     Atitinkami įvežimo punktai:
                  
               
               
                  
                              Tikrinimo vieta.
                           
                           
                              :
                           
                           
                              
                                 Įvežimo punkte patikrintų siuntų skaičius:
                              
                              
                                 Paskirties vietoje patikrintų siuntų skaičius:
                              
                           
                        
            
                   
               
               
                  
                     Kombinuotosios nomenklatūros kodas 2514 00 00
                  
               
               
                  
                     Kombinuotosios nomenklatūros kodas 2515
                  
               
               
                  
                     Kombinuotosios nomenklatūros kodas 2516
                  
               
               
                  
                     Kombinuotosios nomenklatūros kodas 6801 00 00
                  
               
               
                  
                     Kombinuotosios nomenklatūros kodas 6802
                  
               
            
                  Siuntų, kurios į ES įvežtos per ataskaitą teikiančią valstybę narę, skaičius
               
               
                   
               
               
                   
               
               
                   
               
               
                   
               
               
                   
               
            
                  Patikrintų siuntų skaičius
               
               
                   
               
               
                   
               
               
                   
               
               
                   
               
               
                   
               
            
                  
                              —
                           
                           
                              Iš jų užkrėsta kenksmingais organizmais ir be reikalavimus atitinkančio ISPM15 ženklo (suskirstykite pagal atskirų rūšių kenksmingus organizmus ir nurodykite, ar ženklo nėra, ar jis neteisingas)
                           
                        
               
                   
               
               
                   
               
               
                   
               
               
                   
               
               
                   
               
            
                  
                              —
                           
                           
                              Iš jų užkrėsta kenksmingais organizmais ir su reikalavimus atitinkančiu ISPM15 ženklu (suskirstykite pagal atskirų rūšių kenksmingus organizmus)
                           
                        
               
                   
               
               
                   
               
               
                   
               
               
                   
               
               
                   
               
            
                  
                              —
                           
                           
                              Iš jų tik be reikalavimus atitinkančio ISPM15 ženklo (išskirstykite pagal tai, ar ženklo nėra, ar jis neteisingas)
                           
                        
               
                   
               
               
                   
               
               
                   
               
               
                   
               
               
                   
               
            
                  
                     Bendras sulaikytų ištirtų siuntų, kurių medinė pakavimo medžiaga neatitinka reikalavimų, skaičius
               
               
                   
               
               
                   
               
               
                   
               
               
                   
               
               
                   
               
            
                  
                     Bendras sulaikytų ištirtų siuntų, kurių medinė pakavimo medžiaga atitinka reikalavimus, skaičius